Ostoros KözségI ÖNKORMÁNYZAT

Képviselő-testületének

/2017. ( ) önkormányzati rendelete



a településkép

védelméről

2017. november 15. verzió

Ostoros Községi Önkormányzat Képviselő-testületének

/2017. (XII….) önkormányzati rendelete

a településkép védelméről

(tervezet)

Ostoros Községi Önkormányzat Képviselő-testülete a településkép védelméről szóló 2016. évi LXXIV. törvény 12.§ (2) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva, a településfejlesztési koncepcióról, az integrált városfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012.(XI.8.) Korm. rendelet 43/A.§ (6) bekezdésében biztosított véleményezési jogkörében eljáró Heves Megyei Kormányhivatal Kormánymegbízotti Kabinet Állami Főépítész, Bükki Nemzeti Park Igazgatóság, Nemzeti Média és Hírközlési Hatóság Hivatala, valamint a Partnerségi Egyeztetési Szabályzat szerinti partnerek véleményének kikérésével az alábbi rendeletet alkotja:

1. FEJEZET

*Általános rendelkezések*

A rendelet célja

1. A rendelet célja Ostoros építészeti, településképi, illetve természeti értékeinek védelme és minőségi alakítása érdekében, a település történeti múltját, építészeti kultúráját és polgárainak identitását elősegítő épületek, épületrészek, építmények, illetve az azok által létrehozott utcák, terek, szobrok egészben vagy részben történő megőrzése, minőségi fejlesztése a jövő nemzedékek számára, az építészeti illeszkedéssel és a településfejlesztési célokkal összefüggő követelmények érvényesítése, összességében az épített környezet esztétikus kialakítása.

A rendelet hatálya

1. A rendelet hatálya Ostoros község közigazgatási területére terjed ki.
2. A rendelet hatálya kiterjed minden természetes személyre, jogi személyre és jogi személyiséggel nem rendelkező szervezetre, aki vagy amely a község közigazgatási területén
3. jogszabályban meghatározott építési tevékenységet végez, vagy azzal összefüggő építészeti-műszaki tervdokumentációt készít,
4. reklámfeliratot, illetve hirdető-berendezést helyez el, tart fenn vagy kíván elhelyezni, valamint ilyen céllal felületet alakít ki,
5. meglévő építmény rendeltetését - részben vagy egészben - megváltoztatja.
6. A II. fejezet hatálya kiterjed Ostoros Község közigazgatási területén védetté nyilvánított, illetve védetté nyilvánítani tervezett értékekre.
7. Az V. Fejezet hatálya kiterjed
8. Ostoros közigazgatási területén belül a közterületen, valamint minden egyéb ingatlanon, építményen elhelyezett vagy elhelyezésre kerülő reklámhordozókra függetlenül azok tartalmától és anyagától.
9. minden természetes és jogi személyre, jogi személyiséggel nem rendelkező szervezetre, akik vagy akiknek érdekében a község területén reklámhordozókat helyeznek el, illetve akinek az ingatlanán, építményén reklámhordozó kerül elhelyezésre.
10. Nem terjed ki az V. Fejezet hatálya az Európai Parlament tagjai, az országgyűlési képviselő, a helyi önkormányzati képviselő és polgármester, valamint a helyi kisebbségi önkormányzati képviselő választásokkal kapcsolatos hirdetési tevékenységre.
11. FEJEZET

*Helyi értékvédelem*

Épített környezet helyi védelme

1. A helyi értékvédelem feladatai:
2. a különleges oltalmat igénylő településszerkezeti, településképi, táji, építészeti, néprajzi, településtörténeti, régészeti, művészeti, műszaki-ipari-agrár szempontból védelemre érdemes

aa) településszerkezetek,

ab) épületegyüttesek,

ac) épületek és épületrészek, építmények,

ad) utcaképek és látványok,

ae) műtárgyak, szobrok, emlékművek, síremlékek felkutatása,

af) táj- és kertépítészeti alkotások, egyedi tájértékek, növényzet.

1. a védett értékek körének számbavétele és meghatározása, nyilvántartása, dokumentálása, megőrzése, megőriztetése és a lakossággal történő megismertetése,
2. a védett értékek károsodásának megelőzése, fenntartásuk, illetve megújulásuk elősegítése.
3. Az (1) bekezdésben megfogalmazott célok érvényesítése érdekében Ostoros Községi Önkormányzat Képviselő-testülete a megóvandó épített értékeit helyi védettség alá helyezi.
4. A helyi védettség alá tartozó értékek felsorolását a 1**.** melléklet tartalmazza.
5. Nem vonható helyi védelem alá a más módon már műemléki védettséget élvező építmény.
6. A II. Fejezet alkalmazása során:
7. eredeti állapot: az eredeti építéskori állapot vagy az a későbbi állapot, amelyet a védelem elrendelésekor védendő értékként határoztak meg.
8. értékvizsgálat: a megfelelő szakképzettséggel rendelkező személyek, szervezetek által készített olyan szakvizsgálat, amely feltárja és meghatározza a ténylegesen meglévő, illetve a település szempontjából védelemre érdemes értéket. A vizsgálatnak tartalmaznia kell a védelemre javasolt érték esztétikai, történeti, valamint műszaki, illetve természeti jellemzőit.
9. területi védelem: e rendelet szempontjából a településszerkezet, a településkép, a településkataszter, valamint beépítési mód védelmével érintett területek.
10. védett épület, építmény: a Képviselő-testület által védetté nyilvánított olyan épület, építmény, amely a hagyományos településkép megőrzése céljából, továbbá építészeti, településtörténeti, helytörténeti, régészeti, művészeti vagy műszaki-ipari- agrár szempontból jelentős alkotás. A védett épület, építmény minden alkotórészét – ideértve a hozzá tartozó kiegészítő, külső és belső díszelemeket is, továbbá esetenként a használat módját – védelem illeti. A rendelet alkalmazása szempontjából védettnek minősülhet az a telek, annak használati módja is, amelyen a védett épület, építmény áll.
11. védett épületrész: a Képviselő-testület által védetté nyilvánított olyan épületrész, amely egészében nem védett építményen, építményben helyezkedik el. Védett épületrész lehet különösen az épület tömege, homlokzata, tetőzete, portálja, lépcsőháza, díszítményei, illetve különleges tartószerkezete.
12. védett értékek károsodása: minden oly-an esemény, amely a védett érték teljes, vagy részleges megsemmisülését, karakterének előnytelen megváltoztatását, általános esztétikai értékcsökkenést eredményez.
13. védett műtárgy: a Képviselő-testület által védetté nyilvánított, e) és f) pontok alatt fel nem sorolt építmény, műtárgy, különösen emlékmű, szobor, síremlék (sírkő), utcabútorzat, díszkút, kerítés.
14. védett településkarakter: a Képviselő-testület által védetté nyilvánított, a településépítészet jellegzetes elemeinek, valamint szerkezeteinek, formáinak, anyagainak, színvilágának együttese.
15. védett településkép: a Képviselő-testület által védetté nyilvánított utcakép, az épített és táji környezet együttese. A védett településkép az épített és természetes környezet elemeit egyaránt magába foglalja, így különösen az épülethomlokzatokat, sziluetteket, műtárgyakat, közterületi bútorzatot és burkolatokat.
16. védett településszerkezet: a Képviselő-testület által védetté nyilvánított utcahálózat, telekszerkezet, beépítési mód és építési vonal.
17. inváziós fafajta: hirtelen és tömegesen elterjedni képes fafajok, amelyek ezzel rövidebb-hosszabb időre felborítják a korábban kialakult ökológiai egyensúlyt.

Helyi védetté nyilvánítás és annak megszüntetése

5.§

1. A helyi védelem egyedi vagy területi védelem lehet.
2. További helyi védetté nyilvánításról és annak megszüntetéséről a Képviselő-testület e rendelet módosításával dönt.
3. A helyi védetté nyilvánítást és annak megszüntetését bármely természetes vagy jogi személy, jogi személyiséggel nem rendelkező szervezet írásban kezdeményezheti.
4. A kezdeményezésnek tartalmaznia kell:
5. egyedi építmények, épületek esetén:

aa) a védendő érték megnevezését, szükség esetén körülhatárolását,

ab) pontos hely megjelölését (utca, házszám, helyrajzi szám, épület-illetve telekrész, ajtó),

ac) a védendő érték rövid leírását, dokumentálását (fotók, irodalom),

ad) a kezdeményezés indokolását,

1. településszerkezet, településkép, karakter, védelemre javasolt együttes esetén:

ba) az együttes megnevezését,

bb) körülhatárolását,

bc) a védendő érték rövid leírását, dokumentálását,

bd) a kezdeményezés indokolását.

1. A helyi védetté nyilvánítással kapcsolatos döntés előkészítéséről szakértő bevonásával a főépítész gondoskodik.

6.§

1. A védetté nyilvánításhoz vagy annak megszüntetéséhez előzetes értékvizsgálatot kell készíteni, amelyhez be kell szerezni:
2. a döntést előkészítő települési főépítész szakvéleményét,
3. indokolt esetben a védendő érték jellegétől függően a műemlékvédelmi, régészeti szakhatóság, valamint a szakértők véleményét.
4. Az előkészítés során be kell szerezni az érintett ingatlantulajdonosok álláspontját.
5. A helyi védetté nyilvánítási, illetve annak megszüntetésére irányuló eljárás megindításáról az érdekelteket az alábbiak szerint kell értesíteni:
6. az egyedi értékekre vonatkozó kezdeményezés esetén az értesítést az érdekelteknek írásban kézbesíteni kell,
7. nem egyedi érték esetén az értesítés történhet kizárólag a helyben szokásos közhírré tétellel,
8. a használó értesítése a tulajdonos útján történik,
9. amennyiben az érdekeltek felkutatása aránytalan nehézségbe ütközne, értesítésüket a közhírré tétellel megtörténtnek kell tekinteni.
10. A kezdeményezéssel kapcsolatban az érdekeltek 30 napon belül írásban észrevételt tehetnek.
11. A védettséggel kapcsolatos javaslatot - az erről szóló döntést megelőzően - a helyben szokásos módon 30 napra közhírré kell tenni.
12. A helyi védetté nyilvánításról és annak megszüntetéséről értesíteni kell:
13. az érdekelteket:

aa) a helyi védettség kezdeményezőjét,

ab) a helyi védelem alá helyezett ingatlan tulajdonosát,

ac) a helyi védelem alá helyezett ingatlan kezelőjét, ha az nem azonos a tulajdonossal,

1. az illetékes ingatlanügyi hatóságot,
2. az illetékes építésügyi hatóságot,
3. területi védelemnél az érdekelt közműveket,
4. a helyi könyvtárat.

Védett értékek bontása

1. Védett építmény teljes bontása csak a védelem megszüntetése után engedélyezhető. A védelem megszüntetésére vonatkozó eljárás menetét az 5-6. §tartalmazza.
2. A bontás engedélyezésének feltételeként az egyes épületrészeknek, tartozékoknak az új épületbe történő beépítése vagy részleges bontás esetén azok megőrzése indokolt esetben előírható.
3. Védett épület csak a védettség megszüntetése után vagy életveszélyessé nyilvánítása után bontható.
4. A bontási dokumentáció 1 példányát meg kell küldeni a helyi könyvtár számára.

**A védett értékek fenntartása, hasznosítása, fenntartásának támogatása**

1. A védett értékek jó karbantartása, állapotuk megóvása a tulajdonos kötelessége.
2. A védett értékek megfelelő fenntartását és megőrzését – egyebek között – a rendeltetésnek megfelelő használattal kell biztosítani.
3. Amennyiben a rendeltetéstől eltérő használat a védett érték állagának romlásához vagy megsemmisüléséhez vezetne, az építésfelügyeleti hatóság az építésügyi és építésfelügyeleti hatósági eljárásokról és ellenőrzésekről, valamint az építésügyi hatósági szolgáltatásról szóló 312/2012. (XI.8.) Korm. rendeletben (a továbbiakban: Korm. rendelet) foglaltak alapján előírhatja az építmény, építményrész kötelező karbantartás körét meghaladó felújítását.
4. A védett érték tulajdonosának kérésére a szokásos karbantartási feladatokon túlmenően, a védettséggel összefüggésben szükségessé váló, a tulajdonost terhelő munkálatok finanszírozásához az önkormányzat támogatást adhat.
5. A támogatás mértékét az önkormányzat évente a költségvetési rendeletében határozza meg. Az érintettek a támogatást pályázat útján nyerhetik el.
6. A támogatás ingatlanra eső mértékét – az önkormányzati költségvetés keretei között – a Pénzügyi és Településfejlesztési Bizottság állapítja meg.
7. Egyedi helyi védelemmel érintett ingatlan tulajdonosa kérelme alapján a helyi építményadó alóli mentességben részesülhet a helyi adókról szóló 1990. évi C. törvény 13/A. §-ában foglaltak szerint.
8. Nem adható önkormányzati támogatás, ha a védett értékkel összefüggésben engedély nélkül, vagy engedélytől eltérően, illetve szabálytalanul végeztek építési munkákat. Ez esetben a támogatást vissza kell fizetni. E rendelkezés a szabálytalan beavatkozástól számított 5 évig érvényesíthető.

A védett értékek nyilvántartása

1. A helyi védetté nyilvánított értékekről nyilvántartást kell vezetni. A nyilvántartás nyilvános, abba bárki betekinthet.
2. A nyilvántartás tartalmazza:
3. a védett érték megnevezését,
4. a védett érték pontos helyét (utca, házszám, helyrajzi szám),
5. a helyszínrajzot,
6. a rendeltetés és használati mód megnevezését,
7. az eredeti tervdokumentáció másolatát, ha az rendelkezésre áll,
8. a védelem elrendelésére vonatkozó képviselő-testületi előterjesztés és döntés másolatát, a védettségi kategória meghatározását,
9. a védett érték felmérési terveit, amennyiben beszerezhetők, illetve előállíthatók,
10. a védett érték fotódokumentációját,
11. a védett értékeket érintő beavatkozás hatósági intézkedéseinek jegyzékét (iktatószámát),
12. minden egyéb adatot, amelyet a megőrzendő érték szempontjából a védelemmel összefüggésben a nyilvántartást vezető indokoltnak tart.
13. A nyilvántartás vezetéséről a jegyző gondoskodik a főépítész közreműködésével.
14. A helyi védelem alatt álló épületet, építményt – annak értékeit nem sértő módon – az e célra rendszeresített egységes táblával kell megjelölni.
15. A tábla szövege: ***„Helyi építészeti/táji emlék”***

***„Ostoros Községi Önkormányzat védetté nyilvánította .. ..(évszám)”***

1. A tulajdonos a tábla elhelyezését tűrni köteles.
2. A helyi védettség ingatlannyilvántartásba történő bejegyzésről a jogszabályi előírásoknak megfelelően kell gondoskodni.

A Helyi területi védelemre vonatkozó általános építési előírások

1. A település jellegzetes védett szerkezetének, telekosztásának utcavonal-vezetését meg kell őrizni.
2. Az új építményeket a jellegzetes településkép, valamint az épített és természetes környezet egységes megjelenését biztosító módon kell építeni, a meglévőket erre tekintettel kell használni, illetve fenntartani.
3. A védett területen, a védelemmel érintett ingatlanon csak olyan építési munka, illetve olyan állapot fennmaradása engedélyezhető, amely nem érinti hátrányosan a védett érték megjelenését, karakterét, eszmei (történeti, helytörténeti) értékét.
4. A védett területen közterületet, azok burkolatát, bútorzatát a kialakult környezeti kép jellegzetességeinek és karakterének megtartásával kell kialakítani.
5. Védett területen a meglévő épületek átépítése, felújítása a szomszédos két-két épület paramétereinek figyelembe vételével történhet, amelyet fotókkal, tömegvázlattal igazolni kell.
6. Védett területen új beépítés, a meglévő épület átalakítása, felújítása, bővítése, cégtábla, cégér, hirdetés elhelyezése csak a szakmai konzultáció pozitív minősítése alapján lehetséges.

Helyi építészeti örökség területi védelmére vonatkozó előírások

1. A helyi területi védelem alatt álló területen kötelező a telekstruktúra, a kialakult utcakép megtartása az alábbiak szerint:
2. kialakult utcavonal megtartása,
3. hagyományos tetőforma: 35-45 fokos nyereg-, vagy kontytető,
4. hagyományos külső megjelenés: vakolt, vagy természetes anyaggal burkolt homlokzat, hagyományos cserépfedés,
5. falazott kémény,
6. természetes anyagokból épített min. 30%-ban áttört kerítések: a kő, tégla vagy vakolt oszlopok között farács, fa lécezet, kovácsoltvas vagy egyszerű fém pálcázat, alsó 40-60 cm magasságú - oszlop anyagával megegyező kivitelű - tömör épített lábazat,
7. Fenti általános előírások betartása az eltérő karakterű településrészekre vonatkozóan megfogalmazott más, egyedi rendelkezés esetén nem kötelező.

Egyedi Helyi védettség alatt álló értékekre vonatkozó általános előírások

1. A védett épületeket kötelező hagyományos építészeti tömegükben - tömegarányok, tetőforma, homlokzati jellegzetességek, nyílászáróarányok - megőrizni.
2. Bármilyen építési munkálat megkezdése előtt - bővítés, felújítás, átépítés, nyílászáró csere vagy felújítás esetén - kötelező a szakmai konzultáció.
3. Védett épületet, épületrészt tilos lebontani, bővítéssel, átalakítással megváltoztatni tömegformát, beépítés módját, tetőformáját, tető hajlásszögét, homlokzat jellegét.
4. A védett épület eredeti tetőformáját, a tető hajlásszögét, eredeti tetőfelépítményeket meg kell tartani, a héjalás anyaga indokolt esetben – az eredetihez színében és formájában hasonló – új építőanyaggal felváltható.
5. A homlokzati nyílásrendet, a nyílászárók méretét és osztását meg kell tartani.
6. A homlokzati tagozatokat meg kell tartani, illetve hiteles dokumentumok alapján vissza kell állítani.
7. A homlokzatburkolatokat, díszítőelemeket az eredeti állapotban meg kell tartani, illetve amennyiben lehetséges hiteles dokumentumok alapján vissza kell állítani.
8. Védett épület homlokzatán szekcionált garázskaput, redőnytokot tilos elhelyezni.
9. A védett építmény közterületről látszó homlokzatán gépészeti berendezés, parapetkonvektor, klímaberendezés, szerelt kémény, stb. nem helyezhető el.
10. A védett építményen csak a látványt nem zavaró antenna, hírközlési egység helyezhető el.
11. A védett ingatlanon hirdetés, reklám nem helyezhető el, csak cégtábla, cégér szakmai konzultáción egyeztetett formában.
12. A védett épületeket – indokolt esetben – úgy lehet bővíteni, hogy az épület jellege, homlokzati kialakítása, utcaképi szerepe ne változzon. A bővítésnek az épület védett részeivel, formaképzésével, anyag használatával összhangban kell lennie.
13. Védett épületben belső átalakításkor, korszerűsítéskor a belső védett értékeket (pl. lépcsőkorlát) meg kell őrizni.
14. Alaprajzi módosítás a jellemző utcai homlokzati nyílászáró kiosztás megtartásával történhet.
15. Védett épület külső hőszigetelése csak abban az esetben engedhető, ha az épület arányai és részletei nem változnak meg.
16. Fejezet

*Településképi előírások*

Településképi szempontból meghatározó területek általános előírásai

1. A kialakult beépítésű területeken új épületek a szűkebb környezetéhez nem illeszkedő építészeti kompozícióval, tömegképzéssel, homlokzati architektúrával nem helyezhetők el. Anyaghasználat, homlokzat, tetőfedés színválasztása a meglévő építészeti értékektől eltérő nem lehet.
2. Bármely közterülettel érintkező telekhatáron történő építés esetén az azonos telken lévő valamennyi épület, épületrész utcai homlokzatát egységes terv alapján lehet kialakítani.
3. Csak fehér, törtfehér világos földszínű és pasztellszínű homlokzat megengedett, harsány, rikító színek csak kivételesen és jellemzően kiegészítő, díszítő elemként használhatók szakmai konzultáción történő jóváhagyással,
4. Közterületről látható homlokzaton falfestmény, murália nem helyezhető el,
5. Tiltott a homlokzaton a fémlemez burkolat,
6. Égéstermék homlokzaton történő kivezetése, gépészeti berendezés nem engedhető meg. Síktáblás napelemet, napkollektort az építészeti környezethez illeszkedve magas tetős épületen bármely, az épület fedte tetősíkjában, azzal megegyező dőlésszögben, lapos tetős épületen elsősorban az épület attikájának takarásában, vagy az épület formálásba építészetileg beilleszkedve lehet elhelyezni. Más építményen vagy terepszintre fektetve – napelempark kivételével – a közterületről nem látható módon lehet elhelyezni.
7. Épületek részleges homlokzatfelújítása, részleges festése nem megengedett.
8. A tetőzet kialakítása hajlásszöge és esetleges tetőfelépítménye, anyaghasználata a környezet adottságaihoz illeszkedjen. A takaratlanul maradó tűzfalak, túlnyúló épületrészek településképi szempontból ne alkossanak aránytalan felületeket, épülettömegeket.
9. Rikító, kirívó kék, zöld és piros tetőfedés nem alkalmazható.
10. Gazdasági épületek, csarnokok kivételével hullámpala, bitumenes lemez, trapézlemez és hullámlemez fedés nem használható.
11. A településen gerendaház nem létesíthető.
12. Saját vállalkozást népszerűsítő, legfeljebb 1,5 m2 nagyságú hirdető berendezés saját telken belül csak a kerítésen vagy az épület homlokzatán helyezhető el.
13. Állattartás céljára kizárólag fából vagy épített szerkezetből készült állattartó épület létesíthető, melynek a szomszéd lakóépülettől legalább 10 méter távolságra kell lennie.

**16. §**

1. Kerítések elé a közterületre, valamint közvetlenül az útpadka mellé (gépjárművek leállása, lehúzódás) nem ültethető tömör sövény, cserje és fa úgy ültethető, ha a gyalogos és gépjármű közlekedést nem akadályozza, gátolja.
2. Utcafronti kerítés maximális magassága 1,80 m, anyaga nem lehet nagytáblás fém-, műanyag hullámlemez vagy náddal borított.
3. Az utcafronti kerítésen legfeljebb 1 db, saroktelken legfeljebb 2 db, egyenként max. 6 m szélességű gépkocsi behajtást biztosító kocsibeállóhoz csatlakozó kapu és legfeljebb 1 db, 1,5 m szélességű személybejárához személykapu létesíthető. Az e szakaszban megfogalmazott általános előírások betartása az eltérő karakterű településrészekre vonatkozóan megfogalmazott más, egyedi rendelkezés esetén nem kötelező.

**17.§**

(1) Egy telekre utcafronton kettő, saroktelken legfeljebb három átereszt létesíthetnek a tulajdonosok gépkocsi és gyalogos beközlekedést is figyelembe véve. Az áteresz szélessége személybejáróhoz 1,5 méternél, gépkocsi bejáróhoz 3 méternél, vagy együttesen 4,5 méternél nagyobb nem lehet. Amennyiben az ingatlanon tehergépjárműforgalommal járó vállalkozó tevékenység folyik engedélyezett módon, akkor max. 6,0 m szélességű gépkocsibeálló létesíthető tisztítónyilással.

1. Az áteresz kerékfogó szegélye 10 cm-nél jobban nem emelkedhet ki a kocsibehajtó felszínétől és a szegély 10 cm-nél szélesebb nem lehet.
2. A nyílt árkos vízelvezető hálózat feletti kocsibehajtók az árok vízszállító képességét nem korlátozhatják. Az áteresz méretét, szükség esetén tisztítónyílást úgy kell meghatározni, hogy az, víz-visszaduzzasztást ne okozzon, a vízszállítás akadálymentes legyen.
3. Az áteresz fenekét és max 50 cm magasságig az oldalát szint-, medertartás és a karbantarthatóság érdekében burkolni kell. A telekhatár és az úttest közterületi zöldfelületet keresztező, a közútkezelői hozzájárulás alapjául szolgáló tervben rögzített útcsatlakozás szélességében – ennek hiányában az ingatlan kapuszélességében – létesíthető burkolt felület.
4. Ha a kocsibehajtó közvetlenül kapcsolódik az útpadkához, akkor egy szintben csatlakozhat a gyepes vagy murvás útpadkához. Az útpadka nem burkolható.
5. Az átereszek létesítéséhez kérelem benyújtásával a polgármestertől engedélyt kell kérni. A kérelemnek tartalmaznia kell a személyes adatokon, az ingatlan adatain kívül helyszínrajzot méretekkel.

**18. §**

(1) Az épületek, építmények környezetének rendezése során tilos a 2 sz. mellékletben szereplő inváziós fafajták telepítése.

(2) A szomszéd telekhatárától – figyelemmel az adott faj, fajta tulajdonságaira, növekedési jellemzőire, szakszerű kezelésére

a) 2 m magasságig nevelt cserjét, illetve sövényt legalább 1 m-re, épülettől 2 m-re,

b) 3 m magasságig nevelt cserjét, sövényt legalább 1,5 m-re, épülettől 2 méterre

c) fa növekedési jellemzőitől függően alacsony termetű, gyenge növekedésű, legfeljebb 6 m magasságig nevelt fák esetében 2 m-re, épülettől 3 méterre, közepes termetű, legfeljebb 12 m magasságig nevelt fák esetében legalább 3 m-re, épülettől 4 méterre, magas termetű, terebélyes fák (pl. diófa) esetében legalább 6 méterre, épülettől 7 méterre ültethető.

(3) Szomszéd kerítése vagy a telekhatáron lévő épület fala csak a szomszédos ingatlan tulajdonosainak – esetleges feltételeket is tartalmazó – írásbeli hozzájárulásával futtatható be kúszónövénnyel.

(4) Az új és a meglévő utcákra faként, fasorként, illetve azok pótlására a gyorsan öregedő, szemetelő, allergiakeltő pollenű és termésű fafajok nem telepíthetők, lehetőleg őshonos fafajtákat lehet ültetni. A kijelölt fasorokat 8 méteres tőtávolsággal, előnevelt útsorfa minőséggel lehet telepíteni.

1. Fejezet

*Eltérő karakterű területek*



Az eltérő karakterek területi lehatárolását e rendelet 3. melléklete tartalmazza.

Történeti faluközpont és Falusias karakter

1. A téglalap arányú lakóépületeknek a telek formáját kell követnie, jellemzően utcára merőleges gerinccel telepítendők, nyereg-, vagy kontytetővel.
2. Téglalap arányú lakóépületek esetében az utcai homlokzattól min. 6m mélységig, vagy meglévő tornácos hosszúház bővítése esetén min. a 4. tornácoszlopig max. 7,0 m széles fesztáv kialakítása szükséges.
3. Lakóépületeken csak hagyományos arányú nyílászárók alakítandók ki, ablakok esetén 1:1,5 aránnyal. Az utcától legalább 6 méter távolságra lévő épületrészeken a hagyományostól eltérő méretű és osztású, de a hagyományoshoz formailag illeszkedő nyílászárók elhelyezhetők.
4. Az épületek fő tetőidoma 30-450 közötti lehet, természetes színű fedéssel.
5. Tetőfelépítmény, bonyolult formájú tetőidom kialakítása nem megengedett.
6. Nyílászáró színezése természetes, natúr fa, vagy a környezetbe illeszkedő hagyományos színű (fehér, zöld, barna, ill. a szürke árnyalatai) lehet.
7. Homlokzatból konzolosan kinyúló előtető nem megengedett, helyette hosszúház esetén tornác, kockaháznál és egyéb lakóháznál épített, vagy fa oszlopos előtető kialakítása szükséges, a lakóépület tetőfedő anyagával és színével azonos fedéssel.
8. Tetőfedő anyagként lakóépületen nagy táblás fedőanyagok közül (hullámlemez, trapézlemez, bitumenes zsindely, stb.) nem megengedettek.
9. Hosszúház átépítése, bővítése esetén a tornácnak csak az utcafronttól számított 4. tornácoszloptól hátrafelé való beépítése megengedett.
10. Kerti építmény fa, vagy épített szerkezetből, magas tetős kialakítással készülhet.
11. Melléképület utcáról nem nyílhat.
12. Tájba illő, helyi ökológiai adottságoknak megfelelő növényzet alkalmazása szükséges.
13. Garázs tetőfedő, homlokzati burkolóanyaga és színe a lakóépület burkolat- és színhasználatából választható.

Kertvárosias karakter

1. Lakóépületek esetében 30-45 fokos magastető kötelező a főépületen és az utcafront felőli épület(ek)en. Hátranyúló bővítés vagy épületrész alacsonyabb hajlásszögű, vagy lapostetős is lehet.
2. Előkert nélküli épület homlokzatán tilos - közvetlenül az utcáról nyíló - garázskapu elhelyezése. Kerti építmény jellegű, fedett-nyitott gépkocsi beálló telekhatárra is tehető.
3. Kötelező az épületek terepre illesztése az eredeti terepviszonyok minél teljesebb megtartásával. A tömeg harmonikus hegyoldalba illeszkedését minden alkalommal látványképpel igazolni kell.
4. Kötelező az utcai telekhatár vonalában álló támfalak min. 30%-ban növénnyel való befuttatása.
5. Garázs tetőfedő anyaga és színe csak a lakóépületével megegyező lehet.

**Modern lakópark karakter**

1. Lakóépületek esetében 20-45 fokos magastető kötelező a főépületen és az utcafront felőli épület(ek)en. Hátranyúló bővítés vagy épületrész alacsonyabb hajlásszögű, vagy lapostetős is lehet.
2. Előkert nélküli épület homlokzatán tilos - közvetlenül az utcáról nyíló - garázskapu elhelyezése. Kerti építmény jellegű, fedett-nyitott gépkocsi beálló telekhatárra is tehető.
3. Kötelező az épületek terepre illesztése az eredeti terepviszonyok minél teljesebb megtartásával. A tömeg harmonikus hegyoldalba illeszkedését minden alkalommal látványképpel igazolni kell.
4. Kötelező az utcai telekhatár vonalában álló támfalak min. 30%-ban növénnyel való befuttatása.
5. Garázs tetőfedő anyaga és színe csak a lakóépületével megegyező lehet.

Pincés karakter

23.§

1. A pincék, pinceházak tetőidoma 40-450 hajlásszög alatti, szimmetrikus nyeregtető, félnyereg tető, vagy földdel fedve, zöldtetőként élő lehet.
2. Az övezetben alkalmazható tömegek, anyagok, szerkezetek:
3. Homlokzati falfelületek: habarcsolt, vakolt falak fehér, vagy halvány, tört földszínű homlokzatfestéssel, vagy látszó terméskő fal, hasonló színű fugázó anyaggal.
4. Csak acél, kovácsoltvas és fa szerkezetű nyílászárók és rácsszerkezetek építhetők be, műanyag nyílászáró és redőnyszerkezet nem alkalmazható.
5. Tetőfedés és előtető nagy táblás fedőanyagból (cseréplemez, hullámlemez, trapézlemez, bitumenes zsindely, stb.) nem lehet.
6. A pincéken és présházakon hagyományosan kis ablakok és alacsony, széles ajtónyílások alkalmazandók.
7. A pincék, pinceházak tetőidoma 40-450 hajlásszög alatti, szimmetrikus nyeregtető, félnyereg tető, vagy földdel fedve, zöldtetőként élő lehet.
8. Az övezetben alkalmazható tömegek, anyagok, szerkezetek:
9. Homlokzati falfelületek: habarcsolt, vakolt falak fehér, vagy halvány, tört földszínű homlokzatfestéssel, vagy látszó terméskő fal, hasonló színű fugázó anyaggal.
10. Csak acél, kovácsoltvas és fa szerkezetű nyílászárók és rácsszerkezetek építhetők be, műanyag nyílászáró és redőnyszerkezet nem alkalmazható.
11. Tetőfedés és előtető nagy táblás fedőanyagból (cseréplemez, hullámlemez, trapézlemez, bitumenes zsindely, stb.) nem lehet.
12. A pincéken és présházakon hagyományosan kis ablakok és alacsony, széles ajtónyílások alkalmazandók.

Gazdasági karakter

1. Általános elvárás, hogy az új beépítés igazodjon a környező területen kialakult anyaghasználathoz, illeszkedjen a szomszédos épületek építészeti megjelenéséhez, homlokzati színezéséhez.
2. Az épületek színe tört, földszínű (törtfehér, sárga, barna, szürke, zöld árnyalatai), vagy üvegfelület lehet.
3. Az épületeken kötelező a 0,5m2-nél nagyobb cégtáblák, cégérek, reklámok, logók helyének, színének megtervezése, dokumentálása.
4. Lejtős területen kötelező az épületek terepre illesztése az eredeti terepviszonyok minél teljesebb megtartásával. A tömeg harmonikus domboldalba illeszkedését minden alkalommal látványképpel kell igazolni.
5. A telkeket, vagy épületeket sövénykerítéssel és védőfásítással körbe kell keríteni.
6. Kötelező a kerítések 50%-os átláthatóságának biztosítása.

Külterületi és belterületi beépítés mentes karakter

1. A **homlokzatok kialakítására** vonatkozó szabályok:
2. oromfalhoz kapcsolódóan terasz, teraszkiülő nem létesíthető
3. nyílászárók, padlásszellőzők, pincelejárók előtetője helyezhető el nyeregtetős kialakítással
4. lábazatkialakítás esetén: falazott, nem ragasztott kőlábazat, vagy vakolatszínezés
5. levezető esőcsatorna csak a homlokzat szélére, vagy az előtető oszlopa mellé tehető,

deszkaborítása nem javasolt

* 1. e) anyaghasználata: látszóbeton, fa, helyi kő, a vakolatszínek: fehér, vagy halvány földszínek villanyóra szekrények falba süllyesztve, az ablaktábláknak megfelelő takarással helyezhetők el.

1. A **tetők kialakítására** vonatkozó szabályok:
2. a terep lejtésétől és a telek alakjától függ, a telek hossztengelye és a gerinc egy irányú legyen,
3. a tetőgerinc a rétegvonalakra merőleges
4. tető főidoma 35-45 fokos, egyes toldalékok lehetnek alacsonyabb hajlásúak
5. sima egyenes vonalú nyeregtető, egyes épületrészeken keresztirányú tetővel
6. fedés: zöldtető, hódfarkú, hornyolt vörös cserép, állókorcos fémlemez fedés, fénylő, mázas cserép nem javasolt, támogatandó az agyag természetes égetett színeiben, fémlemez esetén: matt, sötét szürkés árnyalat
7. tetőbeépítés esetén csak tetősíki ablakok kialakítása lehetséges
8. A **tornácok, előtetők kialakítására** vonatkozó szabályok:
9. vékony, ritka pillérek, oszlopok kerülendők
10. falazott, vakolt tartóoszlopok alkalmazandók
11. tornác és előtető fedése a főépülettel anyagban és színben egyező legyen
12. A **kerítések kialakítására** vonatkozó szabályok:
13. Kerítés létesítése általában nem javasolt, vagyonvédelmi okokból, illetve vadveszélyes helyeken
14. Jelzésszerű könnyű dróthuzalos kerítés (nem dróthálós) létesíthető.
15. A **kertek kialakítására, növénytelepítésre** vonatkozó szabályok:
16. a Nemzeti Park listáján szereplő honos és őshonos gyümölcs, zöldség és dísznövények telepíthetők
17. gyümölcsfák közül kifejezetten ajánlott: dió, szilva, körte
18. medence, nyílt vízfelületű tűzivíz, ill. víztároló nem helyezhető el
19. lakókocsi, lakókonténer átmenetileg sem helyezhető el.
20. Fejezet

*Reklámok és reklámhordozók elhelyezésére*

*vonatkozó előírások*

Általános előírások

1. E Fejezet alkalmazásában:
2. cégér: valamely mesterség vagy tevékenység jelvényeként használt, rendszerint üzlet, műhely, illetve vendéglátó létesítmény bejáratához kifüggesztett tárgy vagy címerszerű ábra. Cégérnek minősül az a - nem az épület falsíkjára, valamint a kerítésre, kerítés-kapura kihelyezett - tábla is, mely csak a cégtáblán szereplő információkat tartalmazza. Nem minősül cégérnek az olyan hirdető-berendezés, amely nem közvetlenül a kereskedelmi-, szolgáltató-, illetve vendéglátó létesítmény jellegével, hanem az ott árusított vagy felhasznált termékkel kapcsolatos.
3. cégtábla: kereskedelmi-, szolgáltató-, vagy vendéglátó létesítmény nevét és az ott folytatott tevékenységet a bejáratnál feltüntető tábla, illetve felirat;
4. címtábla: az intézmény vagy vállalkozás nevét, esetleg egyéb adatait feltüntető tábla, névtábla;
5. egyedi tájékoztató tábla: olyan - rögzített, egyedi méretű, állandó tartalmú - hirdető­berendezés, mely gazdasági-, kereskedelmi-, szolgáltató-, illetve vendéglátó tevékenységet végzők megnevezéséről, tevékenységéről, telephelyéről, illetve megközelítéséről ad információt;
6. kirakat: kereskedelmi vagy szolgáltató létesítmény, műhely helyiségével közvetlen kapcsolatban lévő, elsősorban árubemutatásra szolgáló, közterületre vagy közhasználatra átadott területre nyíló, üvegezett felület.
7. közterület:

fa) közhasználatra szolgáló minden olyan önkormányzati tulajdonban álló földterület, amelyet az ingatlan-nyilvántartás ekként tart nyilván,

fb) az egyéb földrészlet és építmény közhasználatra, illetve gyalogos forgalom részére átadott része, valamint

fc) az ingatlan-nyilvántartási megnevezéstől függetlenül minden más önkormányzati tulajdonú (résztulajdonú) beépítetlen földrészlet, illetve az önkormányzati tulajdonú (résztulajdonú) ingatlanok beépítetlen része. E tekintetben nem minősül beépítésnek az ingatlanon lévő kerítés.

1. Reklám-, illetve hirdető berendezés, felületépítése, elhelyezése, áthelyezése, átalakítása és bővítése az országos jogszabályok, a helyi építési szabályzat, és e rendelet betartásával végezhető.
2. Reklám-, illetve hirdető berendezés, felület közterületen, valamint közterületről látható magánterületen a településrész jellegzetes, illetve hagyományt őrző építészeti arculatához illeszkedő formai kialakítással, színhasználattal létesíthető.
3. Reklám-, illetve hirdetés elhelyezése közterületen csak utcabútoron - utasváró, kioszk, információs vagy más célú berendezés - lehetséges.
4. Utasváró hát- vagy oldalfalának felhasználásával, egyedileg kialakított zárt üvegvitrinben helyezhető el hirdetés, a vitrin méretéhez igazodó méretben.
5. Sajtótermék kiskereskedelmi forgalmazására, hideg-meleg étel és ital árusítására, virág, ajándék árusítására, illetve turisztikai funkciók biztosítására irányuló tevékenység folytatására szolgáló árusító pavilon, kioszk üvegvitrinében helyezhető el csak a hirdetés. A kioszk homlokzatát, tömegét az adott településrészre vonatkozó településképi előírások szerint kell kialakítani, murália (ragasztás, falfestés) elhelyezése nem megengedett.
6. Közművelődési célú hirdetőoszlopon, hirdető felületen csak közművelődéssel kapcsolatos tájékoztatás, reklám, plakát helyezhető el.
7. A közművelődési célú hirdetőoszlopok, információs hirdető berendezések, kioszkok állítása esetén a településképi illeszkedést tervtanácsi véleménnyel kell igazolni.
8. Építményeken, kerítésen az adott épületben működő szervezettel, céggel, tevékenységgel kapcsolatban a következők hirdető-felületek, - berendezések helyezhetők el:
9. cégtábla,
10. cégér,
11. címtábla,
12. saját vállalkozást népszerűsítő berendezés, felület.
13. Reklám közzététele és reklámhordozók, reklámhordozót tartó berendezések elhelyezése magánterületen nem megengedett.
14. Világító felületű vagy megvilágított hirdető-berendezés csak cégér, cég-, címtábla, kirakat lehet.
15. Saját vállalkozást népszerűsítő berendezés, felület tulajdonosa köteles gondoskodni annak rendszeres karbantartásáról.
16. Ha a saját vállalkozást népszerűsítő berendezés tulajdonosa a (2) bekezdés szerinti kötelezettségének nem tesz eleget és azt felszólításra sem teljesíti, úgy a polgármester településképi kötelezés keretében előírhatja a berendezés leszerelését, a felület megszüntetését.

Az épületportálok kialakítására, a cég- és címtáblák elhelyezésére vonatkozó

egyes szabályok

1. A kereskedelmi-, szolgáltató- és vendéglátó rendeltetési egységet, valamint közforgalmú irodát, illetve bemutatótermet magába foglaló új épület tervének, továbbá meglévő épület esetén az ilyen rendeltetés-változásra vonatkozó bejelentés mellékletének tartalmazni kell az épület közterületről látható felületén (a homlokzaton, a kapualjban, az épület előtti kerítésen, illetve támfalon) elhelyezendő cég- és címtáblák, valamint a saját vállalkozást népszerűsítő berendezés és az egyéb épületszerkezetek (pl. esővédő tetők és kirakatszekrények), valamint a homlokzat érintett szakasza megvilágításának megoldását.
2. A terven az esetben is fel kell tüntetni valamennyi lehetséges cég- és címtábla, valamint saját vállalkozást népszerűsítő berendezés elhelyezését, méretét, tartó-, illetve hordozó felületét és szerkezeti megoldását, ha azok megvalósítása több ütemben történik.
3. Amennyiben a már meglévő cég- és címtábla, valamint saját vállalkozást népszerűsítő berendezés megjelenése, kialakítása ellentétes az e rendeletben megfogalmazott településképi elvárásokkal, illetve elhelyezésük bejelentés nélkül történt, a polgármester kezdeményezheti azok átalakítását, megszüntetését.

Hirdetmények elhelyezése építmények közterületről látható felületén

1. Építmény homlokzatán, építési telek kerítésén, kerítéskapuján és támfalán - a (2) és bekezdésben foglalt kivétellel – kizárólag az ingatlan rendeltetési egységeiben folytatott kereskedelmi-, szolgáltató-, illetve vendéglátó tevékenységhez közvetlenül kapcsolódó – saját vállalkozást népszerűsítő berendezés (cég- és címtábla, cégér és ilyen célú fényreklám) létesíthető, illetve az építési telken csak hasonló tartalmú önálló hirdető-berendezés helyezhető el a településképre vonatkozó előírások betartásával.
2. Az (1) bekezdés szerinti korlátozás nem vonatkozik a közösségi intézményi épületek, építmények homlokzatán, az ilyen célú ingatlanok kerítésén, kerítéskapuján és támfalán létesített, illetve elhelyezett hirdető-berendezésekre.
3. Védett épületen, valamint a hozzátartozó telken, a telek kerítésén, kerítéskapuján és támfalán cégér, cég-, címtábla kivételével saját vállalkozást népszerűsítő berendezés nem helyezhető el.
4. Az (1)-(3) bekezdés szerint tervezett saját vállalkozást népszerűsítő berendezések tartó-, illetve hordozó szerkezeteit, felületeit úgy kell kialakítani, hogy azok méretei, arányai és alkalmazott anyagai illeszkedjenek az érintett épület (építmény) építészeti megoldásaihoz, illetve a településképi környezethez.

A közterületi információs hirdető-berendezések létesítésének általános szabályai

1. Közterületen információs hirdető-berendezést – függetlenül annak méretétől és szerkezetétől – a jogszabályi tilalmakra is figyelemmel úgy kell elhelyezni, hogy az ne akadályozza a közterület más részei és a szomszédos ingatlanok rendeltetésszerű használatát, valamint ne sértse a szomszédok jogait és törvényes érdekeit.
2. A település területén legfeljebb 1,5 m2 nagyságú közterületi információs hirdető-berendezés létesíthető.
3. Közművelődési célú hirdetőoszlop közterületen elhelyezhető.
4. Közterületi információs hirdető-berendezés, közművelődési célú hirdetőoszlop a település teljes közigazgatási területén csak egységes kivitelben készülhet, az önkormányzat által jóváhagyott terv szerint.
   1. (5) Az önkormányzat által létesített hirdetőtáblákon (önkormányzati hivatal, közösségi ház) bárki hirdetményt ingyenesen elhelyezhet.
5. A megnevezett helyeken túl hirdető berendezést, táblát, hirdetményt elhelyezni csak engedéllyel lehet az önkormányzat tulajdonában lévő ingatlanokon, kerítéseken, közterületeken.
6. A hirdető berendezés, reklámtábla elhelyezésének díja 5.000 Ft/év, hirdetmény elhelyezése 500.- Ft/hó.
7. Tilos bármilyen hirdetmény elhelyezése középületeken, magánlakásokon, magánkerítéseken, villany és telefon oszlopokon, elektromos szekrényen, telefonfülkéken, élő fákon, buszvárókon, köztéri szobrokon, közlekedési jelzőberendezéseken, jelzőtáblákon.
8. A szabálytalanul elhelyezett plakátot vagy hirdetményt felszólítás után 24 óra elteltével el kell távolítani, illetve az elhelyező költségére eltávolíttatni.
9. Fejezet

*Felszíni energiaellátási és elektronikus hírközlési sajátos építmények, műtárgyak* *elhelyezése*

Általános előírások

1. A belterület, beépítésre szánt új fejlesztési területeken új vezetékes energiaellátási és elektronikus hírközlési hálózatokat földalatti elhelyezéssel kell építeni.
2. Belterület már beépített területén, valamint külterület beépítésre szánt területén, ahol a meglevő gyenge és erősáramú hálózatok föld feletti vezetésűek, új energiaellátási elektronikus hírközlési hálózatokat a meglevő oszlopsorra, vagy közös tartóoszlopra kell fektetni. Közös oszlopsorra való telepítés bármilyen akadályoztatása esetén az építendő hálózatot csak földalatti elhelyezéssel szabad kivitelezni.
3. Új elektronikus hírközlési hálózatokat beépítésre nem szánt területen területgazdálkodási okokból a villamosenergia elosztási, a közvilágítási és egyéb hírközlési szabadvezetékekkel közös, egyoldali oszlopsorra kell fektetni, amelyre egyben a közvilágítást szolgáló lámpafejek is elhelyezhetőek.
4. Már beépített területen üzemelő föld feletti hálózat rekonstrukciója, figyelembe véve az egyes földfeletti bekötésű ingatlanok átkötési igényét is
5. műemléki környezetben,
6. községközpontban,
7. sétáló utcává alakítandó utcában,
8. területgazdálkodási igény miatt (pl. közlekedés célú területbővítési igény miatt),
9. helyi védettségű területen,
10. közparkokban

csak földalatti elhelyezéssel kivitelezhető.

Vezeték nélküli elektronikus hírközlés

1. Belterületen belül, valamint a külterület beépítésre szánt területein az antennák elhelyezésénél a következő követelményeknek kell megfelelni:
2. Antenna csak már meglevő építményre telepíthető a gazdasági övezetek kivételével.
3. Ha meglévő épület, építmény tetejére valamely okból nem lenne telepíthető az új antenna, akkor - gazdasági övezetek kivételével - az antenna önállóan csak multifunkcionális (pl. sportpálya térvilágítás, vendéglátó egységgel együtt építve, kilátó, vadles stb.) kialakítással telepíthető.
4. Antenna templomtoronyra nem helyezhető el.
5. Helyi védettséggel érintett építményen, területen, közparkban, lakó építési övezetben antenna nem telepíthető.
6. Gazdasági övezetekben önálló tartószerkezettel telepített antenna lakóépületektől csak legalább 100 méter távolságra helyezhető el.
7. A mikrohullámú összeköttetés biztosításához szükséges magassági korlátozást minden esetben be kell tartani.

Egyedi előírások

1. Felszíni energiaellátási és elektronikus hírközlési sajátos építmények, műtárgyak elhelyezésére elsősorban alkalmas területek:
2. mezőgazdasági,
3. gazdasági területek.
4. Felszíni energiaellátási és elektronikus hírközlési sajátos építmények, műtárgyak elhelyezésére alapvetően nem alkalmas területek:
5. Falusias területek,
6. Modern lakóparki területek,
7. Kertvárosias területek,
8. és a helyi védettség alatt álló területek.
9. Helyi védelemmel érintett területeken a sajátos építményekkel, műtárgyakkal kapcsolatos anyaghasználatra vonatkozó követelmények:
10. építmények esetében is elsődlegesen földalatti elhelyezés preferált,
11. föld feletti kialakítás esetén kő-, tégla- vagy vakolt homlokzat, korcolt fémlemez fedés a megengedett.
12. FEJEZET

*Településkép-érvényesítési eszközök*

Beépítési és településkép védelmi tájékoztatás

1. Az építtető, illetve az általa megbízott tervező az építési tevékenységgel érintett ingatlanra vonatkozóan a helyi építési szabályzat előírásairól, valamint a településképi követelményekről tájékoztatást kérhet.
2. A tájékoztató iránti kérelem - a kérelmező egyértelmű megjelölésével és aláírásával - papír alapon vagy digitális formában (.pdf formátumban) nyújtható be.
3. A tájékoztató – a hatályos településrendezési eszközökön és településképi rendeleten alapuló – szöveges és térképi adatokat tartalmazó dokumentum. A tájékoztatóban meg kell jelölni:
4. a kötelező (a településrendezési eszköz, településképi rendelet előzetes megváltoztatása nélkül nem módosítható),
5. az irányadó (arculati kézikönyv ajánlásai), valamint
6. a tájékoztató (pl. a műemléki, illetve helyi építészeti értékvédelemmel kapcsolatos) tartalmi és eljárási (pl. a településképi véleményezési eljárásra vonatkozó) elemeket.
7. A tájékoztatóban szereplő irányadó szabályozási elemektől, településképi előírásoktól, ajánlásoktól, illeszkedési követelményektől való eltérés esetén a tervezőnek a tervdokumentáció műleírásában indokolni kell az eltérés szükségességét és megalapozottságát.
8. A tájékoztatóban szereplő kötelező összes követelményt és adatot (a beépítésre, valamint az építmények kialakítására vonatkozó paramétereket és egyéb előírásokat) - az építési munkával érintett ingatlan és környezete adottságait is figyelembe véve -, együttesen kell értelmezni és alkalmazni, azoknak külön-külön és együttesen is meg kell felelni.
9. A tájékoztató nem mentesíti a tervezőt attól, hogy a tervezés során a helyszínen ellenőrizze a tervezési feladattal összefüggő, azt befolyásoló adottságokat, így különösen
10. a telek tényleges beépítését, a telken álló, valamint a szomszédos telkeken lévő építmények elhelyezkedését, kialakítását, megjelenését és műszaki állapotát,
11. az érintett közterület adottságait, berendezéseit, műtárgyait és növényzetét,
12. Az építési munkával érintett ingatlan, illetve a tervezési feladat sajátosságainak ismeretében a főépítész javaslatot tehet a tervvel kapcsolatos koncepcionális, illetve tartalmi kérdések előzetes tisztázását célzó szakmai konzultációra.
13. A tájékoztató építési munka végzésére nem jogosít.
14. A tájékoztatót a kérelem beérkezésétől számított 8 napon belül kell megadni.
15. A tájékoztatót az építési engedély iránti kérelemhez, valamint a településképi véleményezési és bejelentési eljárás iránti kérelemhez mellékelni kell.
16. A tájékoztatók nyilvántartásáról gondoskodni kell.

A szakmai konzultáció

1. A helyi településrendezési előírások értelmezésével, illetve a beépítési és településkép­védelmi tájékoztató tartalmával kapcsolatban, továbbá a készülő építészeti-műszaki dokumentációk munkaközi egyeztetése céljából az építtető, illetve az általa megbízott tervező szakmai konzultációt kezdeményezhet. A konzultációs lehetőség biztosításáról a főépítész gondoskodik.
2. A szakmai konzultáció keretében lehetőség van
3. a tervezés során felmerült megoldások értékelésére,
4. a terv munkaközi javaslatainak előzetes minősítésére,
5. a tájékoztatóban foglalt irányadó szabályozási elemek, illetve e rendelet szerinti illeszkedési követelmények egyeztetésére, valamint
6. az esetleges tervtanácsi bemutatással összefüggő tartalmi és eljárási szabályok pontosítására.
7. Kötelező a főépítészi szakmai konzultáció a következő esetekben:
8. helyi védettség alatt álló terület, helyi védettség alatt álló építmény,
9. halvány földszínektől eltérő homlokzati szín,
10. szélkerék elhelyezhetősége,
11. lakó és üdülő épület lapostetős kialakítása esetén.
12. A szakmai konzultációt a tervezéssel érintett ingatlan, valamint a tervezett tevékenység megjelölésével az építtető, illetve az általa megbízott tervező kezdeményezi.
13. A tervezés során ugyanazzal az építési tevékenységgel kapcsolatban az építtető, illetve az általa megbízott tervező több szakmai konzultációt is kezdeményezhet.
14. Építési tevékenység esetén az egyeztetett időpontban megtartott szakmai konzultáción a tervezőnek a konzultáció napjára dátumozott papír alapú tervdokumentációt kell bemutatnia.
15. A dokumentációt a tervezőnek elektronikus úton (pdf. formátumban) a szakmai konzultációt legalább 7 nappal megelőzően meg kell küldenie a főépítésznek.
16. Amennyiben a szakmai konzultáción az illeszkedés megítélése tekintetében a felek véleménye nem egyezik, az építtető kérheti, főépítész kezdeményezheti a helyi építészeti-műszaki tervtanács összehívását.
17. A szakmai konzultációt a kérelem beérkezésétől számított 8 napon belül kell megadni.
18. Az építtető, illetve az általa megbízott tervező a főépítészi szakmai konzultáció során elhangzottakról emlékeztetőt készíthet, melyet - ellenjegyzés céljából (szerkeszthető formátumban) - meg kell küldenie a főépítésznek. A főépítész az emlékeztetőt - változatlan tartalommal vagy indokoltesetben szöveges kiegészítésekkel - ellenjegyzi és megküldi az építtetőnek, tervezőnek.
19. Ha az építészeti-műszaki tervdokumentáció műleírása a szakmai konzultációra vonatkozó utalást, hivatkozást is tartalmaz, a terviratok között az (1) bekezdés szerinti emlékeztetőt és az azokhoz tartozó munkaközi dokumentáció tervlapjainak másolatát is szerepeltetni kell.
20. A szakmai konzultációkról készített emlékeztetők, valamint az azokhoz – azonosítható módon – tartozó tervdokumentációk nyilvántartásáról gondoskodni kell.
21. FEJEZET

*Településképi véleményezési eljárás*

Általános szabályok

1. Építésügyi hatósági engedélyhez kötött építési munkákra vonatkozó építészeti - műszaki tervekkel kapcsolatban településképi véleményezési eljárást kell lefolytatni
2. új építmény építésére,
3. meglévő építmény (a meglévő tetőtér beépítését is ide értve) - a beépített szintterület növekedését eredményező - bővítésére, illetve a településképet érintő átalakítására irányuló építési, összevont vagy fennmaradási engedélyezési eljárások esetén.
4. E Fejezet előírásait nem kell alkalmazni a területi építészeti-műszaki tervtanács hatásköre alá eső, valamint az összevont telepítési eljárás, ezen belül telepítési hatásvizsgálati szakasz kezdeményezésére vonatkozó esetekre.
5. A polgármester véleményét általánosan az önkormányzati főépítész véleménye alapján alakítja ki.
6. A tervezési terület, illetve az építési munka sajátosságai alapján indokolt esetben a polgármester vagy - a polgármester egyetértésével - a főépítész kezdeményezheti a helyi építészeti-műszaki tervtanácsi véleményezését.

A településképi véleményezési eljárás szabályai

1. A településképi véleményezési kérelmet az ÉTDR rendszerbe feltöltéssel kell kezdeményezni.
2. A polgármester településképi véleményét a főépítész készíti elő, szakmailag megvizsgálja a véleményezésre benyújtott dokumentációt, megadja szakvéleményét vagy a tervtanácsról szóló önkormányzati rendeletben szabályozott esetekben összehívja a tervtanácsot.
3. A településképi véleményhez csatolni kell a tervtanácsi vagy főépítészi állásfoglalást, melynek elutasítás esetén tartalmaznia kell a vélemény részletes indoklását.
4. Amennyiben a véleményezésre benyújtott építészeti-műszaki tervdokumentáció a beépítési tájékoztatás és a tervekkel kapcsolatos szakmai konzultáció, illetve e rendelet, valamint a településrendezési eszköz irányadó szabályozásától eltérő megoldást tartalmaz, az eltérést a műleírásban indokolni kell.
5. A településképi vélemény kiadására 15 napos határidő áll rendelkezésre.
6. Polgármester a tervezett építési tevékenységet feltétel nélkül vagy feltétel meghatározásával javasolja, vagy engedélyezésre nem javasolja.

A településképi vélemény kialakításának szempontjai

1. A településképi véleményezési eljárás során vizsgálni kell, hogy az **építészeti-műszaki tervdokumentáció**
2. megfelel-e a helyi építési szabályzatban és a településképi rendeletben foglalt előírásoknak,
3. kidolgozása a szakmai tájékoztatás szerint történt-e,
4. figyelembe veszi-e az arculati kézikönyvben található településképi megjelenésre, építészeti illeszkedésre vonatkozó javaslatokat, illetve hogy
5. a b) és c) pont szerinti javaslatoktól eltérő megoldás azokkal egyenértékű vagy kedvezőbb beépítést, illetve településképi megjelenést eredményez-e.
6. A **telepítéssel kapcsolatban vizsgálni kell**, hogy
7. a beépítés módja megfelel-e a környezetbe illeszkedés követelményének,
8. megfelelően veszi-e figyelembe a kialakult, illetve átalakuló környező beépítés adottságait, rendeltetésszerű használatának és fejlesztésének lehetőségeit,
9. nem korlátozza-e indokolatlan mértékben a szomszédos ingatlanok benapozását, illetve építmények kilátását,
10. több építési ütemben megvalósuló új beépítés esetén

da) biztosított lesz-e minden ütemben az előírásoknak és az illeszkedési követelményeknek való megfelelés, a bővítés megvalósíthatósága,

db) a beépítés javasolt sorrendje megfelel-e a rendezett településképpel kapcsolatos követelményeknek.

1. Az alaprajzi elrendezéssel kapcsolatban vizsgálni kell, hogy
2. földszinti alaprajz - a tervezett rendeltetés, illetve az azzal összefüggő használat sajátosságaiból eredően - nem korlátozza-, illetve zavarja-e indokolatlan mértékben a szomszédos ingatlanok rendeltetésszerű használatát,
3. az alaprajzi megoldások nem eredményezik-e az épület tömegének, illetve homlokzatainak településképi szempontból kedvezőtlen megjelenését.
4. Az épület tömegének, homlokzatának és tetőzetének kialakításával kapcsolatban vizsgálni kell, hogy
5. azok építészeti megoldásai megfelelően illeszkednek-e a kialakult, illetve a helyi építési szabályzat szerint átalakuló épített környezethez,
6. a külső megjelenés megfelel-e e rendelet előírásainak, az arculati kézikönyvben megfogalmazott elvárásoknak,
7. összhangban van-e az épület rendeltetésével és használatának sajátosságaival,
8. indokoltság esetén, a terv javaslatot ad-e a rendeltetéssel összefüggő reklám- és információs berendezések, felületek elhelyezésére és kialakítására,
9. a terv településképi szempontból kedvező megoldást tartalmaz-e az épület gépészeti és egyéb berendezései, tartozékai elhelyezésére, továbbá hogy
10. a tetőzet kialakítása - különösen hajlásszöge és esetleges tetőfelépítményei - megfelelően illeszkednek-e a domináns környezet adottságaihoz,
11. az esetleg a közterület fölé benyúló építményrészek, illetve szerkezetek és berendezések milyen módon befolyásolják a közterület használatát, különös tekintettel a meglévő, illetve a telepítendő fákra, fasorokra.
12. Az (1) bekezdésben szereplő általános, valamint a (2)-(4) bekezdésben felsorolt részletes szempontokat a főépítészi minősítés során egyaránt figyelembe kell venni.
13. FEJEZET

*Településképi bejelentési eljárás*

Általános szabályok

1. Településképi bejelentési eljárást kell lefolytatni
2. építési engedélyhez nem kötött építési tevékenységek és Étv. 33/A. §-a szerinti egyszerű bejelentéshez kötött építési tevékenységnek sem minősülő építési tevékenységek,
3. saját vállalkozást népszerűsítő berendezés elhelyezésének,
4. építmények rendeltetés változtatásának megkezdése előtt.
5. E rendeletben foglaltak szerint településképi bejelentés köteles az építésügyi és építésfelügyeleti hatósági eljárásokról és ellenőrzésekről, valamint az építésügyi hatósági szolgáltatásról szóló 312/2012. (XI. 8.) Korm. rendelet 1. mellékletében felsorolt építési munkák közül
6. építmény átalakítása, felújítása, helyreállítása, korszerűsítése, homlokzatának megváltoztatása,
7. meglévő építmény homlokzati nyílászárójának - áthidalóját nem érintő, de anyaghasználatát, osztását, illetve színét tekintve a meglévőtől (eredetitől) eltérő - cseréje, valamint a homlokzat felületképzésének, színének megváltoztatása esetén,
8. új, önálló (homlokzati falhoz rögzített vagy szabadon álló) - 6,0 m-t meg nem haladó magasságú - égéstermék-elvezető kémény építése esetén,
9. meglévő épület homlokzatához illesztett előtető, védőtető, ernyőszerkezet építése, átalakítása, korszerűsítése, bővítése, illetve megváltoztatása esetén, ha ehhez az épület tartószerkezetét nem kell megváltoztatni, átalakítani, megbontani, kicserélni, megerősíteni vagy újjáépíteni,
10. épületben az önálló rendeltetési egységek számának változtatása,
11. nettó 20,0 m2 alapterületet az építési tevékenységet követően sem meghaladó méretű kereskedelmi, szolgáltató, illetve vendéglátó rendeltetésű épület építése, bővítése esetén,
12. nettó 100 m3 térfogatot és 4,5 m gerincmagasságot az építési tevékenységet követően sem meghaladó méretű, nem emberi tartózkodásra szolgáló építmény építése, átalakítása, felújítása, bővítése esetén,
13. saját vállalkozást népszerűsítő berendezés,önálló reklámtartó építmény építése, meglévő bővítése vagy megváltoztatása esetén,
14. sírbolt, urnasírbolt építése, bővítése, melynek mérete az építési tevékenység

után sem haladja meg a nettó 50 m2 alapterületet, vagy a 3,0 m magasságot,

1. szobor, emlékmű, kereszt, emlékjel építése, illetve elhelyezése esetén, ha annak a talapzatával együtt mért magassága nem haladja meg a 6,0 m-t,
2. emlékfal építése esetén, amennyiben annak talapzatával együtt mért magassága nem haladja meg a 3,0 m-t,
3. legfeljebb 180 napig fennálló rendezvényeket kiszolgáló színpad, színpadi tető, lelátó, mutatványos, szórakoztató, vendéglátó, kereskedelmi, valamint előadás tartására szolgáló építmény, kiállítási vagy elsősegélyt nyújtó építmény,levegővel felfújt vagy feszített fedések (sátorszerkezetek), ideiglenes fedett lovarda, legfeljebb 50 fő egyidejű tartózkodására alkalmas állvány jellegű építmény
4. növénytermesztésre szolgáló üvegház vagy fóliasátor építése, bővítése, meglévő felújítása, helyreállítása, átalakítása, korszerűsítése, megváltoztatása,
5. a 6,0 m vagy annál kisebb magasságú, illetve a 60 m3 vagy annál kisebb térfogatú ömlesztettanyag-tároló, nem veszélyes folyadékok tárolója, nem veszélyes anyagot tartalmazó, nyomástartó edénynek nem minősülő, föld feletti tartály, tároló elhelyezéséhez szükséges építmény építése, meglévő építmény bővítése esetén,
6. közterületi kerítés, valamint közterületről látható tereplépcső, kerti építmény építése, meglévő átalakítása, bővítése esetén,
7. vendéglátó-ipari létesítményhez kapcsolódó közterületről látható terasz létesítése esetén,
8. napenergia-kollektor, szellőző-, illetve klíma-berendezés, áru- és pénzautomata, építmény közterületről látható felületén való elhelyezése esetén,
9. építménynek minősülő szelektív és háztartási célú hulladékgyűjtő, tároló, árnyékoló közterületről látható területen történő elhelyezése esetén,
10. utasváró fülke,
11. kilátó építése, amelynek a terepcsatlakozástól mért legfelső pontja az 5,0 m-t nem haladja meg.

A településképi bejelentési eljárás szabályai

1. A településképi bejelentési eljárás az ügyfél által a polgármesterhez benyújtott papíralapú bejelentésre indul. A bejelentéshez 1 példány papíralapú dokumentációt és a dokumentációt tartalmazó digitális adathordozót kell mellékelni.
2. A dokumentációtartalma: a településképi követelményeknek való megfelelést igazoló építészeti-műszaki terv, műszaki leírás, továbbá rendeltetésváltozás esetén igazolás a településrendezési eszközök rendeltetésekre vonatkozó követelményeinek való megfelelésről.
3. Polgármester hatósági határozatban feltétel meghatározásával vagy anélkül tudomásul veszi vagy megtiltja az építési tevékenységet, vagy rendeltetésváltoztatást.
4. A 48. § szerinti tevékenység a bejelentés alapján akkor kezdhető meg,
5. ha ahhoz más hatósági engedély nem szükséges,
6. ha a polgármester a bejelentést tudomásul veszi és az előírt feltétel teljesülését ő, vagy a főépítész igazolja,
7. ha a polgármester a tevékenység végzését a bejelentést követő 15 napon belül nem bírálja el.
8. A polgármester megtiltja a bejelentett építési tevékenység, saját vállalkozást népszerűsítő berendezés elhelyezését vagy rendeltetésváltoztatás megkezdését és – a megtiltás indokainak ismertetése mellett – figyelmezteti a bejelentőt a tevékenység bejelentés nélküli elkezdésének és folytatásának jogkövetkezményeire, ha a bejelentés
9. nem felel meg az e rendeletben előírt követelményeknek, a tervezett építési tevékenység, illetve hirdető berendezés, saját vállalkozást népszerűsítő berendezés, felület nem illeszkedik a településképbe,
10. a tervezett rendeltetés-változás nem illeszkedik a szomszédos és a környező beépítés sajátosságaihoz, illetve ha a bejelentés és az ahhoz csatolt dokumentáció nem igazolja, hogy az új rendeltetés a környező ingatlanok, valamint a határoló közterületek rendeltetésszerű és biztonságos használatát indokolatlan mértékben nem zavarja, illetve nem korlátozza.

A településképi bejelentés elbírálásának szempontjai

1. A 40-41.§ szerinti tevékenység esetén a **településképi bejelentési eljárás során** vizsgálni kell, hogy az építészeti-műszaki tervdokumentáció megfelel-e a helyi építési szabályzatban és a településképi rendeletben foglalt előírásoknak,
2. kidolgozása a szakmai tájékoztatás szerint történt-e,
3. figyelembe veszi-e az arculati kézikönyvben található településképi megjelenésre, építészeti illeszkedésre vonatkozó javaslatokat, illetve hogy
4. a b) és c) pont szerinti javaslatoktól eltérő megoldás azokkal egyenértékű vagy kedvezőbb beépítést, illetve településképi megjelenést eredményez-e.
5. A telepítéssel kapcsolatban vizsgálni kell, hogy
6. a beépítés módja megfelel-e a környezetbe illeszkedés követelményének,
7. megfelelően veszi-e figyelembe a kialakult, illetve átalakuló környező beépítés adottságait, rendeltetésszerű használatának és fejlesztésének lehetőségeit,
8. nem korlátozza-e indokolatlan mértékben a szomszédos ingatlanok benapozását, illetve építmények kilátását,
9. több építési ütemben megvalósuló új beépítés esetén

da) biztosított lesz-e minden ütemben az előírásoknak és az illeszkedési követelményeknek való megfelelés, a bővítés megvalósíthatósága,

db) a beépítés javasolt sorrendje megfelel-e a rendezett településképpel kapcsolatos követelményeknek.

1. Az építmény, épületrész megjelenésével kialakításával kapcsolatban vizsgálni kell, hogy
2. azok építészeti megoldásai megfelelően illeszkednek-e a kialakult, illetve a helyi építési szabályzat szerint átalakuló épített környezethez,
3. a külső megjelenés megfelel-e e rendelet előírásainak, az arculati kézikönyvben megfogalmazott elvárásoknak,
4. összhangban van-e az épület rendeltetésével és használatának sajátosságaival,
5. a terv községképi szempontból kedvező megoldást tartalmaz-e az épület gépészeti és egyéb berendezései, tartozékai elhelyezésére, továbbá hogy
6. a tetőzet kialakítása – különösen hajlásszöge és esetleges tetőfelépítményei – megfelelően illeszkednek-e a domináns környezet adottságaihoz.
7. A határoló közterülettel való kapcsolatot illetően vizsgálni kell, hogy megfelelően veszi-e figyelembe a közterület adottságait és esetleges berendezéseit, műtárgyait, valamint növényzetét.
8. A jelen rendelet előírásai szerint településképi bejelentési eljárást kell lefolytatni meglévő építmények rendeltetésének – részleges vagy teljes – megváltoztatása esetén, amennyiben az új rendeltetés szerinti területhasználat
9. telephely engedélyezési eljárás lefolytatását teszi szükségessé,
10. a korábbi rendeltetéshez képest

ba) környezetvédelmi (elsősorban zaj- és légszennyezési) szempontból kedvezőtlenebb helyzetet teremthet,

bb) jelentősen megváltoztatja az ingatlanon belüli gépkocsi-forgalmat, illetve

bc) a jogszabályi előírásoknak megfelelően többlet-parkolóhelyek és/vagy rakodóhely kialakítását teszi szükségessé,

1. érinti a közterület kialakítását, illetve a közterületen lévő berendezéseket vagy növényzetet, valamint ha
2. érinti a kapcsolódó közterület közúti vagy gyalogos, illetve kerékpáros forgalmát, azok biztonságát veszélyeztetheti.
3. A településképi bejelentés tudomásul vételét tartalmazó igazolás 6 hónapig érvényes.
4. A polgármesternek a településképi bejelentéssel kapcsolatos döntését a főépítész készíti elő.
5. A polgármester ellenőrzi a bejelentési kötelezettség teljesítését és a bejelentett tevékenység előírásoknak megfelelő végzését.
6. FEJEZET

*Településképi kötelezés*

Általános szabályok

1. A polgármester településképi kötelezés formájában – önkormányzati hatósági döntéssel – a helyi építési szabályzatban, illetve e rendeletben megfogalmazott településképi követelmények be nem tartása esetén az ingatlan tulajdonosát az építmény, építményrész felújítására, átalakítására vagy elbontására kötelezheti.
2. A polgármester településképi kötelezési eljárást folytathat le:
3. a településképi véleményezési, illetve bejelentési eljárás során meghozott döntésben foglaltak megszegése,
4. a településképi véleményezési, illetve bejelentési döntést megelőzően megkezdett tevékenység,
5. a településképi bejelentés elmulasztása,
6. a szakmai konzultáción megfogalmazott településkép-védelmével kapcsolatos elvárások be nem tartása esetén
7. a helyi építészeti értékvédelem érdekében, ha a helyi védelem alatt álló építmény, épület, műtárgy és ezek környezete műszaki, esztétikai állapota nem megfelelő vagy használati módja nem felel meg a helyi építési szabályzat, illetve e rendelet előírásainak,a településkép védelme érdekében, különösen, ha:

ea) a természetes terepviszonyok nem megengedett mértékű megváltoztatása, az építmény telepítése, terepre illesztése nem e rendelete előírásai szerint történt az építmény külső megjelenése (tömege, homlokzata, tetőzete, színezése) a községképet lerontja, nem felel meg e rendelet előírásainak és a településképi arculati kézikönyvben ajánlottaknak,

eb) az utcafronti épület elhanyagolt állapotú, homlokzati elemei hiányosak, töredezettek, színezése lekopott,

ec) az építési övezetre előírt zöldfelületi kialakítás, parkoló-fásítás, növényzet telepítés nem valósult meg, hiányos, vagy az elpusztult növényzet pótlása nem történt meg.

ed) településképet rontó saját vállalkozást népszerűsítő berendezés, falfestés, murália megszüntetése és eltávolítása érdekében, ha

* azok mérete, anyaga, megjelenése nem felel meg e rendeletben meghatározott szabályoknak,
* különösen, ha műszaki állapota, megjelenése nem megfelelő,
* tartalmi megjelenése idejétmúlt, vagy aktualitását vesztette,
* nem illeszkedik a településképbe, és a jellemző községképi látványban idegen elemként jelenik meg,
* előnytelenül változtatja meg az épület homlokzatát, tetőzetét, kirakatát, portálját,
* harsány színeivel, nagy méretével kirívó, feltűnő módon jelenik meg a községképben;

1. az építményt nem a rendeltetésének megfelelő funkcióra használják
2. a növénybeültetés során nem tartották be e rendelet előírásait.
3. A településképi kötelezési eljárás hivatalból indul.
4. A polgármester a településképi kötelezési eljárást a közigazgatási hatósági eljárásról és szolgáltatásról szóló 2004. évi CXL. törvény szabályai szerint folytatja le.
5. A településképi kötelezésről a polgármester önkormányzati hatósági döntést hoz településképi kötelezettségről szóló határozat formájában.
6. A településképi kötelezés keretében a településképet rontó reklámok, cégérek megszüntetése, átalakítása, az építmény, építményrész felújítása, átalakítása, helyreállítása vagy elbontása, növényzettelepítés vagy az elpusztult növényzet pótlása rendelhető el.
7. A Beépítetlen területek beépítésének megkezdése előtt a vonatkozó karaktert meg kell határozni, vagy új karakter esetén meg kell alkotni a Településképi Arculati Kézikönyv és Településképi rendelet módosításával.

A településképi kötelezettség megszegése és végre nem hajtása esetén alkalmazható bírság esetkörei és mértéke

1. A 44.§-ban meghatározott esetekben, továbbá a településképi kötelezettségek megszegése és végre nem hajtása esetén a kötelezett 10.000 forinttól 1.000.000 forintig terjedő bírsággal sújtható.
2. A bírságot a polgármester jogosult kiszabni.
3. FEJEZET

*Záró rendelkezések*

1. Ez a rendelet 2018. január 1-jén lép hatályba.
2. Kihirdetésével egyidejűleg hatályát veszti a helyi védetté nyilvánított területekről szóló7/2003.(III.31.) önkormányzati rendelet, valamint a közterületek használatáról és tisztántartásáról szóló 24/2009.(XII. 15.) önkormányzati rendelet 12. §-a.

**Böjt László Vasas Ágostonné**

**polgármester jegyző**

**A rendelet elfogadásra került:**

**A rendelet kihirdetésre került:**

**Vasas Ágostonné**

**jegyző**

1. **melléklet**

**Védetté nyilvánított területek**

**Sorszám Hrsz Terület Művelési ág**

1. 085. 5 ha 1833 m2 gyep – rét

1. 086/2. 6784 m2 gyep – rét
2. …………090. 44 ha 4507 m2 erdő – gyep
3. 095/1. 3 ha 3842 m2 gyep
4. 095/3. 7 ha 7450 m2 erdő – gyep
5. 099/1. 36 ha 6062 m2 erdő – gyep
6. 0194. 2 ha 3470 m2 gyep
7. 0201/3. 5 ha 375 m2 gyep

1. 0203/1. 5 ha 5473 m2 gyep
2. 0203/2. megosztásokból keletkezett:

a.) 0203/3.

b.) 0203/4.

Összesen: 1 ha 6518 m2 gyep – legelő

1. 0210/2. 2 ha 8290 m2 erdő
2. 0210/3. 14 ha 4874 m2 gyep
3. 0210/4. 4274 m2 erdő
4. **melléklet**

**Közterületre nem telepíthető inváziós növény és fafajták**

1. Kései meggy fa
2. Turkesztáni szil
3. Nyugati ostorfa
4. Keskenylevelű ezüstfa
5. Cserjés gyalogakác
6. Fehér akác
7. Mirigyes bálványfa
8. Ecetfa, ecetszömörce, torzsás szömörce
9. Zöld juhar
10. Illatos nyáriorgona
11. Amerikai kőris
12. Közönséges orgona
13. Aranyvessző fajok
14. melléklet:

Eltérő karakterű területek lehatárolása



